4. számú melléklet: Nyilatkozat

Alulírott …………………………………………………………… [cégjegyzésre, valamint ezen aláírásra jogosult képviselő]

a [cégnév]:………………………………………………………………………………..

(székhely:……………………………………… adószám:……………………, cégjegyzékszám:…………... ) (a továbbiakban: Biztosító)

képviseletében ezúton akként nyilatkozom/nyilatkozunk, hogy a Magyar Nemzeti Bankhoz (továbbiakban: MNB) a „Minősített Fogyasztóbarát Otthonbiztosítás” minősítés elnyerése céljából benyújtott jelen pályázatban, valamint annak mellékletét képező dokumentumokban (a továbbiakban: Pályázat) foglalt adatok és információk a valóságnak megfelelnek.

A Biztosító a jelen pályázatban szereplő termék hatálybalépésének dátumára nem rendelkezik másik, hatályos MFO termékkel.

A Biztosító a Pályázaton való részvételével vállalja, hogy egy olyan ingatlan és ingóság tekintetében meghatározott kockázatokra kárbiztosítási szolgáltatás igénybevételét teszi lehetővé természetes személyek számára, amely a Minősített Fogyasztóbarát Otthonbiztosítás minősítéséről szóló pályázati kiírásban meghatározott feltételekben (a továbbiakban: Feltételek) meghatározottak szerinti MNB általi minősítés (a továbbiakban: Minősítés) megszűnéséig megfelel a minősített termékkel szemben a Feltételekben támasztott követelményeknek (a továbbiakban: Otthonbiztosítás), vagyis az általa forgalmazott Otthonbiztosításra vonatkozó szerződési feltételek megfelelnek a Feltételeknek.

Ezen túl a Biztosító a Pályázat benyújtásával kötelezettséget vállal a Feltételekben meghatározott további kötelezettségek teljesítésére is.

A Biztosító és az MNB között az MNB -nek a Minősítés megadásáról szóló döntése Biztosító általi kézhezvételét vagy – amennyiben erre a döntés kézhez vételét követően kerül sor, úgy – a Tanúsító Védjegy Szabályzat MNB honlapján való közzétételének napját követő hatállyal a „Minősített Fogyasztóbarát Otthonbiztosítás” Tanúsító Védjegy Szabályzat szerinti feltételekkel ingyenes védjegyhasználati szerződés jön létre. A Biztosító tudomással bír arról, hogy a Minősítés alapján, a Minősítés megszűnéséig terjedő időtartam alatt jogosult az adott termék vonatkozásában a „Minősített Fogyasztóbarát Otthonbiztosítás” minősítés és a hozzá tartozó logó kereskedelmi kommunikációban való használatára, illetve köteles az adott termék vonatkozásában a Minősítés megszűnéséig a „Minősített Fogyasztóbarát Otthonbiztosítás” szóösszetételt alkalmazni a Otthonbiztosítás megnevezésében.

A Biztosító a Pályázaton való részvételével vállalja továbbá, hogy a Minősítéshez és a Feltételek fennállására vonatkozó ellenőrzéshez szükséges, a Feltételek szerinti rendszeres és eseti ellenőrzéshez kapcsolódó, az MNB felhívásában meghatározott adatszolgáltatásoknak mindenkor eleget tesz, és az MNB rendelkezésére bocsátott adatszolgáltatások teljeskörűen és a valóságnak megfelelően tartalmazzák valamennyi az MNB által előírt információt.

A Biztosító tudomásul veszi továbbá, hogy:

- a benyújtott dokumentumok, illetve a feltételek teljesülésének ellenőrzése mellett az MNB vizsgálatai során a minősített termékhez kapcsolódó információk is felhasználásra kerülhetnek. Az MNB hatósági ellenőrzés keretében a folyamatos felügyelés, illetve az elvégzett MNB törvény szerinti vizsgálatok során feltárt adatok alapján is vizsgálhatja a megfelelést;

- az MNB a Feltételeknek való megfelelést a Pályázat benyújtásakor és azt követően a termék Otthonbiztosításként való forgalmazásának időtartama alatt bármikor, a Feltételek szerint ellenőrizheti, vizsgálhatja, és vállalja, hogy az ellenőrzések, vizsgálatok során együttműködik az MNB-vel.

A Biztosító ezúton nyilatkozik, hogy

- a Pályázatot és a jelen nyilatkozatot aláírók rendelkeznek a szükséges felhatalmazással és képviseleti joggal;

- a Feltételeket és annak részleteit megismerte, az abban foglalt feltételeket, kikötéseket és korlátozásokat

magára nézve kötelezőnek ismeri el;

- az általa forgalmazni szándékozott termék maradéktalanul megfelel a hatályos jogszabályi követelményeknek

és a Pályázati kiírásban foglalt, az Otthonbiztosítással szemben támasztott mindenkor hatályos feltételeknek;

* a minősíteni kívánt termék vonatkozásában a PBT előtt alávetési nyilatkozatot tett

- felhatalmazást ad az MNB-nek a Feltételek szerinti árazási képlet és paraméterek, illetve az annak alapjául

szolgáló üzleti titoknak minősülő információk kezelésére,

- az MNB-nek a Minősítés megadásáról szóló döntése Biztosító általi kézhezvételét vagy – amennyiben erre a

döntés kézhez vételét követően kerül sor, úgy – a Tanúsító Védjegy Szabályzat MNB honlapján való közzétételének napját követő hatállyal a „Minősített Fogyasztóbarát Otthonbiztosítás” Tanúsító Védjegy Szabályzat szerinti feltételekkel ingyenes védjegyhasználati szerződés jön létre a Biztosító és az MNB között.

Kelt: …………………

[Cégszerű aláírás]